SPRÁVA ZO ZAHRANIČNEJ PRACOVNEJ CESTY
50/2016
1.  Účastník ZPC:
Mária Búciová, Ing. Mgr., NCP

2.  Zahraničná pracovná cesta:
Belgicko, Brusel, 16. 3. 2016, zasadnutie programového výboru ICT Committee H2020, letenka hradená EK

3.  Rámcový program pobytu:
16. 3. 2016, cesta do Bruselu, 14.30 – 18.30 zasadnutie programového výboru ICT Committee H2020, cesta z Bruselu

4.  Stručný priebeh rokovaní, resp. študijného pobytu:
16. 3. 2016, cesta do Bruselu 
14.30 – 18.30 zasadnutie programového výboru ICT Committee H2020
Program zasadnutia: 
1. Adoption of Agenda 
2. Ex-post evaluation of ICT in FP7 
3. H2020-ICT implementation 
       a. Annual monitoring of ICT in H2020 
       b. Implementation of the International Strategy in H2020: State of play 
       c. DG CONNECT's approach with regard Article 30.3 
       d. Impact of cPPPs 
       e. Presentation on the cPPP on Cybersecurity 
4. Further roadmapping for H2020 
       a. H2020 mid-term evaluation: State of play 
       b. Outlook for LEIT-ICT for the last three years of H2020 
5. Any Other Business 
       a. Future meetings 

Zasadnutie bolo “vynútené“ zo strany národných delegátov v záujme lepšej informovanosti národných delegátov a expertov zo strany EK. Hneď v úvode dostal slovo predstaviteľ španielskej delegácie, ktorý mimo bodov programu odprezentoval postoj národných delegácií (prezentácia pripravená v rámci pre-meetingu konaného v dňoch 15. 3. poobede a 16. 3. doobeda). Žiadal predstaviteľov EK, aby nám poskytovali viac informácií o individuálnych projektoch, o výsledkoch každej výzvy, o implementácii pracovného programu atď, aby sme mohli poskytovať fundovanejšie informácie svojej národnej komunite. Požadujeme byť súčasťou prípravy stratégie a pracovného programu a zasadať min. raz za štvrťrok. 

V rámci hodnotenia 7. rámcového programu boli odprezentované čiastočné čísla vzhľadom na fakt, že ešte 47 % projektov je v realizácii. ICT financovalo takmer 2,5 tis. projektov za cca 8 mld. Eur, vzniklo 289 patentov, 1254 komercionalizovateľných výsledkov výskumu, 125 spin-off spoločností, cca 9000 dodatočných výskumníckych pracovných miest, vyše 18 tis. publikácií, atď. 

V prvých dvoch rokoch programu Horizont 2020 bolo v rámci oblasti ICT alokovaných 2,4 mld. Eur do 850 projektov s počtom účastníkov 3312 organizácií.

V súčasnosti sa DG CNECT podieľa na financovaní nasledovných cPPPs: Big Data, HPC, Robotics, Photonics, FoF, 5G PPP a ECSEL. V 1. Q 2016 vznikla nová cPPP Cybersecurity. 

V dňoch 26. – 27. 9. 2016 sa bude v Bratislave konať ICT Proposer´s Day 2016 za účelom prezentácie nových ICT výziev a formovania projektových konzorcií. Predpokladá sa účasť cca 2,5 tis. účastníkov.

Vzhľadom na večerný let som zasadnutie musela opustiť pred plánovaným ukončením. Cesta z Bruselu.

5.  Odporúčané závery:
Zúčastňovať sa programových výborov hlavne kvôli novým informáciám priamo z EK, ale aj kvôli kontaktom na kolegov v rámci tematickej oblasti. 

6.   Prehľad prinesenej dokumentácie a miesto jej uloženia
Nie je žiadna dokumentácia, prezentácie sú zverejnené na circabc.

7.   Osobitne vyhodnotený očakávaný prínos ZPC
Informácie z oblasti prezentované delegáciám, snaha o dialóg medzi EK a členskými krajinami.

8.    Spôsob zverejnenia výsledkov ZPC, prenos získaných informácií
Získané informácie budú použité v ďalšej činnosti NCP.

Súhlasím so zverejnením správy na internete
Správu vypracoval: Ing. Mgr. Mária Búciová	                              ......................................
Dátum: 11. 4. 2016
								
Správu schválil:  prof. RNDr. Ján TURŇA, CSc., generálny riaditeľ  ......................................